**ΑΝΑΚΟΙΝΩΣΗ**

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΣΧΕΔΙΟ ΕΠΙΧΟΡΗΓΗΣΗΣ ΔΙΑΚΟΠΩΝ ΣΥΝΤΑΞΙΟΥΧΩΝ ΜΕ ΧΑΜΗΛΑ ΕΙΣΟΔΗΜΑΤΑ ΣΕ ΞΕΝΟΔΟΧΕΙΑ ΤΩΝ ΟΡΕΙΝΩΝ ΘΕΡΕΤΡΩΝ ΚΑΙ ΤΟΥ ΠΥΡΓΟΥ ΤΗΛΛΥΡΙΑΣ ΚΑΤΑ ΤΗΝ ΠΕΡΙΟΔΟ ΑΠΟ 14 ΣΕΠΤΕΜΒΡΙΟΥ 2020 ΜΕΧΡΙ 15 ΝΟΕΜΒΡΙΟΥ 2020**

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι λόγω του μεγάλου ενδιαφέροντος για συμμετοχή στο Σχέδιο Επιχορήγησης Διακοπών Συνταξιούχων με Χαμηλά Εισοδήματα, το οποίο προσφέρει ποιοτικές υπηρεσίες σε μια από τις πλέον ευάλωτες ομάδες του πληθυσμού, αποφασίστηκε όπως επεκταθεί το ανώτατο όριο συμμετεχόντων στο Σχέδιο, με πρόσθετη δαπάνη €200.000. Η συνολική δαπάνη του Σχεδίου ανέρχεται στις €700.000.

Ως εκ τούτου, οι ενδιαφερόμενοι μπορούν να συνεχίσουν να υποβάλλουν δηλώσεις για συμμετοχή στο ταξιδιωτικό γραφείο COMARINE Ltd, δεόντως συμπληρωμένες και υπογεγραμμένες, στο φαξ 25589593 ή στην ηλεκτρονική διεύθυνση travel@comarine.com.cy ή στα γραφεία του ταξιδιωτικού γραφείο στις διευθύνσεις που παρατίθενται:

* Λεμεσός (Κεντρικά Γραφεία): Αναστάση Σιούκρη 18, 3105 – Τηλ.: 25875588
* Λευκωσία: Αναστάσιου Γ. Λεβέντη 3Α, 1097 – Τηλ.: 22818414

Παγκύπριο τηλέφωνο εξυπηρέτησης: 77771717

**Σημειώνεται ότι θα τηρηθεί αυστηρά σειρά προτεραιότητας καθόσον αφορά τη συμμετοχή στο Σχέδιο και την επιλογή ξενοδοχείου προτίμησης. Το Σχέδιο τερματίζεται με την εξάντληση του ποσού που έχει αποφασισθεί για την εφαρμογή του, χωρίς οποιαδήποτε προσωπική ενημέρωση**.

11 Σεπτεμβρίου 2020